کوئٹہ : جمعیت نا راہشون مولانا محمد خان شیرانی پارینے کہ دہشت گردی شکست اس اف وخت اس کہ ڈٹ اسے۔ انسداد دہشت گردی نا پن آ دہشت گردی ءِ مون آ اتنگ کن گوازی نا بنداوی آ سٹریٹجی ہندادے کہ دہشت گردی ءِ جوان طاقت اٹ مون آ اتنگ انگ ءِ۔ او بھاز پام اٹ اوڑتون مون تننگے۔ ہرانا نتیجہ ٹی دہشت گردی نا برخلاف جنگ پدریسہ برجا سلک۔ وخت اس کہ دہشت گردی نا دائرہ ہم دے پہ دے آ ودسا کننگ اٹی ءِ۔ دا خیال آتا درشانی ءِ او جے یو آئی پاکستان ضلع شیرانی نا امیر سید حاجی ظاہر شاہ حریفال نا کماشی تی اوبہ سر نا ہندآ اڈ ہلوک آ شعور و آگہی جرگہ آن تران کرسا کرے کہ ساڑی مسلم دنیا نا حیثیت سرسہبی نا وڑ اٹ اف وخت اس کہ مفتوح نا اف۔ انگریز آتا غلبہ آن مست اسلام مسلم جغرافیہ نا نظام، شریعت دانا کانود و خلافت دانا حاکمیت ئس۔ 19 میکو کرن اٹ دے کی سرسہب آتا دوٹی تشکیل تروک آ ساڑی مسلم ریاست آتا حاکم و مالک داسہ انگریز و اوفتا جانشین دے کی قوت آک ءُ۔
(آن لائن)
